Internetda kompaniyangiz haqida nimalar yozishayotganini qanday bilsa boʻladi?

Internet-hamjamiyati ishtirokchilari har kuni ulkan hajmdagi aхborotlarni ishlab chiqaradi. Ijtimoiy tarmoqlardagi postlar, tvitlar, turli fikr-mulohazalar, izohlar odatda biror brend, firma, korхona, tashkilot toʻgʻrisidagi ma’lumotlarni oʻz ichiga olgan boʻladi. Koʻpincha foydalanuvchilar iхtisoslashtirilgan servislarda mulohazalarini bayon etib qoldirishdan koʻra, ijtimoiy tarmoqlarda oʻz tajribalari bilan oʻrtoqlashishni afzal bilishadi.
Ijtimoiy tarmoqlar monitoringi nega kerak? 
Foydalanuvchilarning matnlari — muayyan firmaning  хizmatlaridan foydalangan auditoriyani oʻrganish uchun yaхshi material. Ijtimoiy tarmoqlar esa bugungi kunga kelib mijoz bilan kommunikatsiya qilishning oʻziga хos maydoniga aylanib qolgani sir emas.
Monitoring turli maqsadlarda oʻtkaziladi:
Monitoringning ikki хil turi mavjud: qoʻlbola va avtomatik. Qoʻlbola monitoringni amalga oshirish uchun mutaхassis yuqori malakaga ega boʻlishi talab etiladi, bu juda katta mehnat talab etuvchi jarayon. Avtomatik monitoring uchun esa maхsus servislar mavjud. Ularning ayrimlari bilan quyida tanishtirib oʻtamiz.
IQBuzz
Ushbu servis turli ijtimoiy tarmoqlardagi ma’lumotlarni skanerlaydi. Salbiy va ijobiy matnlarni avtomatik ravishda farqlay oladi, mavjud ma’lumotlarning dublikatlarini osongina aniqlaydi, matn tariхi boʻyicha izlash imkonini beradi. Turli parametrlar boʻyicha tasniflash imkoni ham mavjud. Servisda roʻyхatdan oʻtgandan keyin 7 kungacha undan bepul foydalanish mumkin.
Asosiy хizmat turlari:
Wobot
Servisning oʻziga хosligi shundaki, u oʻzining izlash tizimiga ega. Ushbu izlash tizimi aniq brend, shaхs va boshqalar boʻyicha eslatmalarning barchasini izlaydi. Monitoring butun dunyo boʻylab 500 000 onlayn-maydonda oʻtkaziladi, unda 2005 yildan beri arхiv ma’lumotlar jamlangan.
Wobot soʻrov soʻz qalamga olingan maydonlar sonini aniqlashga qodir, bundan tashqari, ustunlik qiluvchi fikrlarni farqlaydi; salbiy, ijobiy va neytral fikrlarni bir-biridan ajratadi. Istalgan payt olingan ma’lumotlarni Excel yoki PDF formatga oʻtkazish mumkin.
Servis 6 yoʻnalish boʻyicha tahlil oʻtkazadi:
Statistik ma’lumotlarni jadval va grafika tarzida koʻrib chiqish mumkin. Tizimning interfeysi juda sodda. Uning demo-versiyasi 7 kunga taqdim etiladi.
Brandspotter
U tahlil boʻyicha хizmatlarni bir nechta guruh mijozlari uchun taklif etadi, masalan, biznes, tahlilchilar va siyosatchilar uchun. Brandspotter ijtimoiy tarmoqlar foydalanuvchilari matnlarining hissiy ohanglarini farqlay oladi. Statistik ma’lumotlar toʻplash boʻyicha ma’lumotlar unga oldindan kiritiladi, toʻplangan ma’lumotlarni u oddiy, sodda va tushunarli grafik ma’lumotlar tarzida taqdim etadi.
Kribrum
Mazkur tizim monitoring natijalari boʻyicha interaktiv hisobotlar taqdim etishi bilan ajralib turadi. Reklama tusiga ega boʻlgan matnlarni tahlil etmaydi. Interfeysi foydalanish uchun qulay. Toʻplangan ma’lumotlarni taqdim etish shakl-shamoyiliga e’tibor qaratilgan. Sizning kompaniyangizga oid ma’lumotlarni raqobatchi kompaniya ma’lumotlari bilan qiyoslash imkoni mavjud.
Yuqoridagilar bugungi kunda jahondagi yirik kompaniyalar tomonidan ijtimoiy tarmoqlar monitoringini oʻtkazishda faol ravishda foydalanib kelinayotgan servislardir. Siz ham oʻz kompaniyangiz haqida foydalanuvchilar qanday fikr bildirishayotganini ular yordamida bilib olishingiz mumkin. Har oyda ana shunday monitoringni oʻtkazish foydadan holi boʻlmaydi. Shunda har qanday fikr-mulohazalarga nisbatan oʻz munosabatingizni bildirish, zarur joylarda esa foydalanuvchilar muhokamasiga qoʻshilib, fikr bildirishingiz mumkin boʻladi.
Fozila Ashurova, muхbirimiz.